62018TJ0519_INF
A Törvényszék (nyolcadik tanács) 2021. június 30‑i ítélete –Global Silicones Council és társai kontra ECHA
(T‑519/18. sz. ügy)
„EMOGA – Az 1907/2006/EK rendelet XIV. mellékletébe felvenni javasolt anyagok jelöltlistájának megállapítása – Az oktametilciklotetrasziloxán (D4), a dekametilciklopentasziloxán (D5) és a dodekametilciklohexasziloxán (D6) e listára való felvétele – Az 1907/2006 rendelet 57. és 59. cikke – Az 1907/2006 rendelet XIII. melléklete – A bizonyító erő meghatározása – Nyilvánvaló értékelési hiba – Arányosság”
1.
Jogszabályok közelítése – Vegyi anyagok regisztrálása, értékelése és engedélyezése – REACH‑rendelet – Különösen veszélyes anyagok – Azonosítási eljárás – Az uniós intézmények mérlegelési jogköre – Terjedelem – Bírósági felülvizsgálat – Korlátok – Nyilvánvaló hiba, hatáskörrel való visszaélés vagy a mérlegelési jogkör korlátainak nyilvánvaló túllépése
(1907/2006 európai parlamenti és tanácsi rendelet, 1. cikk, (1) bekezdés, 57. cikk, d) és e) pont, 59. cikk és XIII. melléklet)
(lásd: 51., 52., 53., 54., 294. pont)
2.
Jogszabályok közelítése – Vegyi anyagok regisztrálása, értékelése és engedélyezése – REACH‑rendelet – Különösen veszélyes anyagok – Azonosítási eljárás – Az anyagok lényegi tulajdonságaival összefüggő veszélyek értékelése – Értékelési szempontok
(1907/2006 európai parlamenti és tanácsi rendelet, 57. és 59. cikk, valamint XIII. és XV. melléklet)
(lásd: 116., 133. pont)
3.
Jogszabályok közelítése – Vegyi anyagok regisztrálása, értékelése és engedélyezése – REACH‑rendelet – Különösen veszélyes anyagok – Azonosítási eljárás – Az összetevők tulajdonságai alapján való besorolás – Megengedhetőség – Feltétel – Az érintett összetevők fennálló arányának és kémiai hatásának figyelembevétele – Perzisztens, bioakkumulatív és toxikus, valamint nagyon perzisztens és nagyon bioakkumulatív tulajdonságokkal rendelkező anyagok – Az összetevők tulajdonságai alapján történő minősítés – Megengedhetőség – Az osztályozás céljából koncentrációs határérték alkalmazása – Megengedhetőség
(1907/2006 európai parlamenti és tanácsi rendelet, 14. cikk, (2) bekezdés, f) pont, 31. cikk, (3) bekezdés, b) pont, 56. cikk, (6) bekezdés, 57. cikk, d) és e) pont, valamint XIII. melléklet)
(lásd: 265., 266., 273. pont)
4.
Megsemmisítés iránti kereset – Keresettel megtámadható aktusok – Fogalom – Kötelező joghatásokat kiváltó aktusok – Előkészítő aktusok – Kizártság – Az Európai Vegyianyag–ügynökség (ECHA) azon határozata, amely a D4‑et, D5‑öt és D6‑ot különösen veszélyes anyagokként azonosítja – Joghatás kiváltására irányuló jogi aktus – Bennfoglaltság
(EUMSZ 263. cikk, első bekezdés; 1907/2006 európai parlamenti és tanácsi rendelet, 57. cikk, d) és e) pont, valamint 59. cikk)
(lásd: 277., 278. pont)
5.
Jogszabályok közelítése – Vegyi anyagok regisztrálása, értékelése és engedélyezése – REACH‑rendelet – Különösen veszélyes anyagok – Azonosítási eljárás – Az Európai Vegyianyag–ügynökség (ECHA) azon határozata, amely a D4‑et, D5‑öt és D6‑ot különösen veszélyes anyagokként azonosítja – Az arányosság elvének megsértése – Hiány
(1907/2006 európai parlamenti és tanácsi rendelet, 59. cikk)
(lásd: 293., 295., 296. pont)
6.
Jogszabályok közelítése – Vegyi anyagok regisztrálása, értékelése és engedélyezése – REACH‑rendelet – Különösen veszélyes anyagok – Azonosítási eljárás – Az értékelési eljáráshoz képest eltérő és önálló jelleg – A bizonyító erő meghatározása
(1907/2006 európai parlamenti és tanácsi rendelet, (19)–(21) és (69) preambulumbekezdés, 57. és 59. cikk)
(lásd: 297., 298., 301., 303., 307., 308. pont)
Tárgy
Az Európai Vegyianyag‑ügynökség által hozott, az oktametil‑ciklotetrasziloxánnak (D4), a dekametil‑ciklopentasziloxánnak (D5) és a dodekametil‑ciklohexasziloxánnak (D6) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag‑ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről szóló, 2006. december 18‑i 1907/2006/EK európai parlamenti és tanácsi rendelet (HL 2006. L 396., 1. o.; helyesbítések: HL 2007. L 136., 3. o.; HL 2008. L 141., 22. o.; HL 2009. L 36., 84. o.; HL 2010. L 118., 89. o.; HL 2015. L 212., 39. o.) XIV. mellékletébe felvenni javasolt anyagok jelöltlistájára való felvételéről szóló, 2018. június 27‑i határozat teljes vagy részleges megsemmisítése iránt az EUMSZ 263. cikk alapján benyújtott kérelem.
Rendelkező rész
1)
A Törvényszék a keresetet elutasítja.
2)
A Global Silicones Council és a többi felperes, akiknek a neve a mellékletben szerepel, maguk viselik saját költségeiket, valamint az Európai Vegyianyag‑ügynökség (ECHA) részéről felmerült költségeket.
3)
A Németországi Szövetségi Köztársaság, az Európai Bizottság és az American Chemistry Council, Inc. (ACC) maga viseli saját költségeit.